
REFERAT DE APROBARE A PROIECTULUI DE HOTĂRÂRE 
privind declararea ca fiind de utilitate publică terenul din Timisoara afectat de ,,Stradă nou propusă subterană S=964 mp si supraterană 405,15 mp” prin PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană” 

1. Descrierea situatiei actuale




Prin PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, conform Anexei şi a Profilelor longitudinale anexate”, se propune realizarea unei străzi, care va fi de utilitate publică, parţial subterană, parţial supraterană, care va asigura legătura între strada F. Liszt şi strada Gheorghe Dima.



      Astfel, in conformitate cu prevederile art.23 alin.1 lit.c din Anexa nr.1 la HG nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, autoritatile administratiei publice locale vor asigura administrarea drumurilor orasenesti.

           Potrivit prevederilor art.23 alin.3 lit.g pct.8 din acelasi act normativ, activitatea de amenajare a parcarilor revine in atributiile autoritatilor publice locale.

2. Schimbari preconizate și rezultate așteptate
Prin adresa cu numărul 01/16.06.2020, înregistrată la Primăria Municipiului Timişoara cu nr. CDE2020-729/19.06.2020, Atelierul Arhitext SRL în calitate de proiectant pentru realizarea PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană”, a solicitat întocmirea unui proiect de hotărâre prin care strada nou propusă subterană S=964 mp si supraterană 405,15 mp în PUZ-ul mai sus amintit sa fie declarată de utilitate publică.
Agenţia pentru Protecţia Mediului Timiş, prin adresa cu nr. 1669/23.04.2020, comunică faptul că este necesară declararea lucrării prevăzută prin plan ca fiind de utilitate publică aşa cum prevede Legea nr. 24/2007 privind reglementarea şi administrarea spaţiilor verzi din intravilanul localităţilor.
3. Concluzii
Prin urmare, consider necesar și oportun  aprobarea proiectului de hotărâre privind declararea ca fiind de utilitate publică terenul din Timisoara afectat de ,,Stradă nou propusă subterană S=964 mp si supraterană 405,15 mp” prin PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană”.

